গোলাপগঞ্জ প্রতিনিধি : গোলাপগঞ্জে আচরণ বিধি লঙ্ঘনের অভিযোগে এক প্রার্থীকে ৫হাজার টাকা জরিমানা করা হয়েছে। নির্বাচন আচরণ বিধি লঙ্ঘন করে দেয়ালে পোস্টার সাটানোর দায় উপজেলার ৩নং ফুলবাড়ী ইউনিয়নের ৬নং ওয়ার্ডের সাধারণ সদস্য প্রার্থী আব্দুর রহিমকে  (বৈদ্যুতিক পাখা) শনিবার বিকালে এ জরিমানা প্রদান করেন নির্বাহী ম্যাজিষ্ট্যাট ও উপজেলা সহকারী কমিশনার (ভূমি) আহসান হাবীব।  এব্যাপারে নির্বাহী ম্যাজিষ্ট্যাটের সাথে আলাপকালে জানা গেছে, আচরণ বিধি লঙ্ঘনের অভিযোগ প্রমাণিত হওয়ায় ৫ হাজার টাকা জরিমানা অনাদায়ে ১৫ দিনে বিনাশ্রম জেল প্রদান করা হয়। প্রার্থী অভিযোগ আমলে নিয়ে ৫হাজার টাকা জরিমানা প্রদান করেন।